EkBass/fiwiki-20250220-pages-articles huggingface dataset:
Impressions

”Impressions” on John Coltranen säveltämä jazzkappale vuodelta 1961. Coltrane nauhoitti kappaleen newyorkilaisella jazzklubilla nimeltä Village Vanguard ja julkaisi sen albumilla Impressions. Nauhoituksessa soittivat Coltranen lisäksi alttosaksofonisti Eric Dolphy, pianisti McCoy Tyner, basisti Jimmy Garrison ja rumpali Elvin Jones. Coltrane nauhoitti kappaleen konsertissa useita kertoja; se on julkaistu muun muassa livealbumeilla Live at the Vanguard, The 1961 Helsinki Concert ja My Favorite Things: Coltrane at Newport. Sävellys on esimerkki modaalisesta jazzista. Se perustuu Ahmad Jamalin vuoden 1955 versioon kappaleesta ”Pavanne” ja on harmonialtaan identtinen Miles Davisin vuoden 1959 sävellyksen ”So What” kanssa. == Lähteet == Luokka:Vuoden 1961 kappaleet Luokka:Jazzkappaleet Luokka:Yhdysvaltalaiset musiikkikappaleet
Anabaena cylindrica

Anabaena cylindrica on syanobakteerien jaksoon kuuluva bakteeri. A. cylindrica osaa louhia sekä tuottaa happea ja typpeä jopa kasveja tehokkaammin. == Lähteet == == Aiheesta muualla == *Laji.fi: Anabaena cylindrica *UniProt, Taxonomy: Anabaena cylindrica Luokka:Syanobakteerit
Aitonevan rata

Aitonevan rata oli Kihniössä sijainnut leveäraiteinen turpeen kuljetukseen tarkoitettu pistoraide. Noin neljä kilometriä pitkä Aitonevan suolle johtanut rata erkani Parkano–Haapamäki-radalta Pettukankaan (Aitonevan) linjavaihteen kohdalta. Rata avattiin liikenteelle 31. lokakuuta 1945 ja se oli käytössä vuoteen 1999 saakka. Nykyisin turvetta kuljetetaan kuorma-autoilla. Turvetuotantoa Aitonevalla vuodesta 1944 harjoittanut Suo Oy kuljetti turvevaunut Pettukankaalle ensin VR:ltä vuokratuilla vetureilla ja myöhemmin omalla veturillaan. Suo Oy:n oma veturi oli Lokomon ruotsalaisen Slipmaterial- yhtiön lisenssillä Suomessa valmistama niin kutsuttu Bjurstöm-lokomoottori, Lokomo 2/1932. Veturi oli käytössä Aitonevalla 1945–1986. Nykyisin se on kunnostettuna Akaan Toijalassa sijaitsevassa Veturimuseossa. Aitonevalla on tuotettu jyrsinpolttoturvetta sekä pitkälle maatunutta turvetta muun muassa puutarhakäyttöön. Turvetuotantoa harjoittava Vapo Oy (vuodesta 2021 Neova Oy) arvioi tuotannon voivan jatkua vuoteen 2015 saakka. Aitonevalla oli leveäraiteisen pistoradan lisäksi vielä 1970-luvulla kymmeniä kilometrejä 600 millimetrin levyistä kapearaiteista rautatietä, jota käytettiin kuoritun turpeen keräämiseen suolta. Kapearaidekalusto myytiin huvipuistoihin Kalajoelle ja Ähtäriin. Aitonevan turvemuseossaKaikkea sitä esitelläänkin: Nämä ovat Suomen erikoisimmat museot, Studio55, MTV3 18.1.2012. Viitattu 21.10.2014. on esillä turvetuotannossa käytettyjen koneiden ohella myös Virosta Tootsin turveradalta tuotua neuvostoaikaista 750 millimetrin kapearaidekalustoa (ESU-2-veturi ja turvekombinaatin työläisten ruokailuvaunu). Museota varten ollaan myös kunnostamassa kahta Aitonevalla aikoinaan käytettyä 600 millimetrin Pedershaab-dieselveturia, joista ensimmäisenä valmistui numero 2 kesällä 2011. Sen valmistuttua ruokailuvaunu siirrettiin Minkiön asemalle, jossa sitä on käytetty eri tapahtumissa ravintolana. == Lähteet == * Vaunut.org : Kuva Aitonevan liikennepaikalta * Vaunut.org : Jorma Rauhalan kuvia Aitonevan turvemuseo kapearaidekalustosta * Vaunut.org : Kari Jokinen: Vapon vetureiden kotiinpaluu === Viitteet === Luokka:Suomen entiset rautatiet Luokka:Suomen kapearaiteiset rautatiet Luokka:Kihniön liikenne Luokka:Teollisuusjunat ja -radat
Valkeasuon rata

Valkeasuon rata oli Tohmajärvellä sijainnut leveäraiteinen turpeen kuljetukseen tarkoitettu pistoraide. Noin kahdeksan kilometriä pitkä Onkamon Valkeasuolle johtanut rata erkani Niirala-Säkäniemi-radalta Onkamon (nyk. Valkeasuo) liikennepaikan kohdalta. Rata valmistui 1970-luvun alussa, ja vuonna 1972 Vapo aloitti polttoturpeen tuottamisen Valkeasuolla. Alussa tuotanto oli hyvin työvoimavaltaista, ja suolla käytettiin neuvostovalmisteista turpeenkeruukalustoa. Valkeasuon rata on purettu, ja sen pohjalla kulkee soratie. Turpeen tuotanto jatkuu edelleen. Yhteensä Valkeasuolla on tuotettu tähän mennessä 11 miljoonaa kuutiometriä turvetta. == Lähteet == * Onkamon kylän sivut: Vapo * Vaunut.org : Sampo Asikaisen kuvia entiseltä Valkeasuon turveradalta Luokka:Suomen entiset rautatiet Luokka:Tohmajärven liikenne Luokka:Teollisuusjunat ja -radat
Trosa

Trosa on samannimisen Trosan kunnan keskustaajama ja entinen kaupunki. Trosa sijaitsee Trosanjoen varrella Itämeren rannalla Södermanlandin läänissä. Läänin pääkaupunki Nyköping on 35 kilometrin päässä lounaassa. Trosa on tunnettu kylpyläpaikka, jossa on nykyään noin 5 000 asukasta. Kaupungilla ei ole rautatieasemaa, mutta läheisessä Vagnhäradin taajamassa on rautatie. Trosaa kutsutaan joskus Maailman päätepisteeksi (ruots. Världens ände). ==Historiaa== Keskiaikainen Trosan kaupunki sijaitsi luultavasti etelään nykyisestä Trosan maaseurakunnan kirkosta Vagnhäradin lähellä. Löydöt osoittavat kaupunkimaista asutusta olleen siellä jo 1200-luvulla. Kirjallisissa lähteissä kaupunki mainitaan ensimmäistä kertaa vuonna 1383, ja ensimmäinen kaupunkiprivilegiokirje on vuodelta 1454. Maankohoamisen vuoksi kaupunki siirrettiin 1600-luvun alussa nykyiselle paikalleen. Uudet kaupunkiprivilegiot Trosalle myönsi Kaarle IX vuonna 1610. Kaupunki muodosti oman Trosan kaupunkiseurakunnan. Vuoden 1862 kunnallislakien myötä Trosan kaupungista tuli yksi kunnallishallinnollinen yksikkö. 1930-luvulla Trosa oli Ruotsin pienimpiä kaupunkeja alle 1 000:lla asukkaallaan. Siitä huolimatta kaupungissa oli oma tuomioistuin vuoteen 1947. Tuolloin maistraatti ja raastuvanoikeus lakkautettiin ja kaupunki liitettiin Nyköpingin tuomiokuntaan. Trosan kaupungin ympäristössä tehtiin kuntaliitoksia, mutta kaupungin rajoihin ne eivät vaikuttaneet. Vuonna 1971 Trosan kaupungista tuli Trosan kunta, kun Ruotsi siirtyi yhteen kuntamuotoon. Vuonna 1974 kaupunki liitettiin Nyköpingin kuntaan. Nykyinen Trosan kunta erotettiin Nyköpingistä vuonna 1992. Se käsittää muitakin alueita kuin vanhan Trosan kaupungin. ==Maantiedettä== Vanha Trosan kaupunki kattoi kaupunkialueen Trosanjoen suulla sekä joitakin saaria Trosan saaristossa. Näistä saarista Öbolandet oli suurin. ==Kuvia== Kuva:Trosa bibliotek.jpg|Trosan kirjasto ja turistitoimisto. Kuva:Hotel Vega Trosa.jpg|Hotelli Vega. Kuva:Trosa Stadshotell.jpg|Trosan kaupunginhotelli. Kuva:Rönnebo pensionat Trosa.JPG|Rönnebon pensionaatti. Kuva:Trosa kvarn nedströms.JPG|Trosan mylly. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Malmköping

Malmköping on taajama ja entinen kauppala Flenin kunnassa Södermanlandin läänissä, 75 km Tukholmasta länteen. Vuoden 2010 lopussa siellä oli 1 977 asukasta. Malmköpingissä sijaitsi ennen Strängnäsiin siirtoa Södermanlandin rykmentin (ruotuväen) harjoituspaikka, Malma hedissä. Kuva:Malmköping vapen.svg|Malmköpingin kauppala, käytössä ollut vaakuna. ==Väestönkehitys== ==Lähteet== ==Aiheesta muualla== Luokka:Ruotsin kauppalat Luokka:Ruotsin taajamat Luokka:Flenin kunta
Yanceyn piirikunta

Yanceyn piirikunta on Pohjois-Carolinan osavaltioon kuuluva metsäinen ja vuoristoinen piirikunta, jonka pinta-ala on 809 neliökilometriä ja väkiluku vajaat 18 000. Sen alueella sijaitsee viisi korkeinta vuorenhuippua Mississippijoen itäpuolisessa osassa Yhdysvaltoja – niistä korkein on 2 037 metrin korkeuteen kohoava Mount Mitchell. == Lähteet == == Aiheesta muualla == Luokka:Pohjois-Carolinan piirikunnat
Nyköping

Nyköping on entinen kaupunki ja nykyinen Nyköpingin kunnan keskustaajama. Nyköping on myös Södermanlandin läänin pääkaupunki ja kuuluu samannimiseen Södermanlandin historialliseen maakuntaan. Kaupunkitaajama sijaitsee jokisuussa Itämeren rannikolla. Vuoden 2010 lopussa taajamassa oli 29 891 asukasta. Jo 1100-luvulla Nyköping oli huomattava markkinapaikka. Birger Jarl alkoi rakennuttaa sinne Nyköpingshusin linnaa vuonna 1253. Linnan historiasta muistetaan Nyköpingin pidot vuonna 1317. Linna paloi pahoin 1600-luvulla, ja sen raunioista vietiin rakennusaineita Tukholman linnoittamiseen. Merkittäviä rakennuksia ovat myös Pyhän Nikolauksen kirkko ja Allhelgonakyrkan 1200-luvulta. Nykyään kaupungissa on monipuolista teollisuutta. Ryanairin "Tukholman lennoillaan" käyttämä Skavstan lentoasema sijaitsee noin seitsemän kilometrin päässä kaupungista. Tämä entinen sotilaslentokenttä on Ruotsin kolmanneksi vilkkain lentokenttä. Sitä käyttää myös WizzAir. Anna Lindh asui 1990-luvulta kuolemaansa asti Nyköpingissä, ja kulki päivittäin junalla Tukholmaan kuten monet muutkin Nyköpingin asukkaat. ==Media== Sanomalehti Södermanlands Nyheter ilmestyy kuudesti viikossa. ==Väestönkehitys== ==Kaupunginosia== * Arnö * Brandholmen * Brandkärr * Bryngelstorp * Dammgruvan * Ekensberg * Fågelbo * Högbrunn/Gumsbacken/Idbäcken/Hemgården * Harg * Hållet/Nöthagen/Blommenhov/Anderslund * Isaksdal * Krikonbacken/Hagalund * Spelhagen * Malmbryggshagen * Oppeby/Oppeby gård * Påljungshage * Rosenkälla * Stenkulla * Oxbacken * Väster * Öster ==Kuvia== Kuva:Nyköping vapen.svg|Nyköpingin kaupungin vaakuna toimii nykyään koko kunnan vaakunana. Kuva:Folkungabron_Nyköping.jpg|Folkungabronin silta. Kuva:Nyköpingsån.JPG|Nyköpinginjokea kaupungin keskustassa. Kuva:Tingshuset_Nyköping.jpg|Nyköpingin oikeustalo. ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Hans Moravec

Hans Moravec (s. 30. joulukuuta 1948 Itävalta) on vieraileva opettaja Carnegie Mellon -yliopistossa. Hän on tunnettu teknologian kehityksen vaikutusta käsittelevistä akateemisista kirjoituksista ja töistään, jotka käsittelevät robotiikkaa ja tekoälyä. Näin lukuisien transhumanismi-julkaisujen myötä Moravec kuuluu myös tulevaisuudentutkijoiden joukkoon. Luokka:Itävaltalaiset tieteilijät Luokka:Tulevaisuudentutkijat Luokka:Elävät henkilöt Luokka:Vuonna 1948 syntyneet
Öiseen aikaan

Öiseen aikaan on E. Sarmo & Eliten studioalbumi vuodelta 1987. LP-levyn etiketissä on otsikkona pelkästään yhtyeen nimi. Tuotanto on yhtyeen omaa käsialaa ja levymerkki on Välilevy. Albumin on äänittänyt Juha Heininen Millbrook-studiossa. Kansitaiteilijat ovat Lauri Astala ja Jouko Vatanen, ja kannen on valmistanut Kirjapaino E. Kuronen. Kannen kääntöpuolella on ryhmäkuva yhtyeen jäsenistä. == Kappaleet == A-puoli # "Vanha kuva" – 3:37 : (Säv. A. Kakko, san. E. Sarmo, sov. A. Kakko) # "Pikajuna Helsinkiin" – 3:20 : (Säv. A. Kakko, san. E. Sarmo, sov. A. Kakko) # "2 sanaa" – 2:30 : (Säv. A. Kakko, san. E. Sarmo, sov. A. Kakko) # "Bulevardille!" – 3:39 : (Säv. A. Kakko, san. E. Sarmo, sov. A. Kakko & E. Sarmo) # "Kaivopuiston laiturilla" – 3:05 : (Säv. A. Kakko, san. E. Sarmo, sov. A. Kakko) # "Unohdan sen taas" – 3:12 : (Säv. A. Kakko, san. E. Sarmo, sov. A. Kakko) # "Hiljaiset pojat" – 3:27 : (Säv. A. Kakko, san. E. Sarmo, sov. A. Kakko & E. Sarmo) B-puoli # "Ukkonen" – 4:37 : (Säv. A. Kakko, san. E. Sarmo, sov. A. Kakko & E. Sarmo) # "Siniset sävelet" – 4:03 : (Säv. A. Kakko, san. E. Sarmo, sov. A. Kakko) # "Ei naurata" – 3:22 : (Säv. A. Kakko, san. E. Sarmo, sov. A. Kakko & E. Sarmo) # "Aavenainen" – 2:58 : (Säv. A. Kakko, san. E. Sarmo, sov. A. Kakko) # "Kultasydän" – 2:52 : (Säv. A. Kakko & E. Sarmo, san. E. Sarmo, sov. A. Kakko, E. Sarmo & S. Riikonen) # "Tie kaupungista" – 4:08 : (Säv. A. Kakko, san. E. Sarmo, sov. A. Kakko) == Muusikot == ;E. Sarmo & Elite: * P. J. Hakola – kontrabasso * E. Sarmo – laulu * A. Kakko – rummut * S. Riikonen – sähkökitara Lisäksi kappaleilla "Kaivopuiston laiturilla" ja "Hiljaiset pojat" on mukana pasunisti Kurt Lindblad. == Lähteet == * E. Sarmo & Elite LP Öiseen aikaan (Välilevy VILU 1, 1987) Luokka:E. Sarmon & Eliten albumit Luokka:Vuoden 1987 albumit
Grenivík

Grenivík on kylä Islannissa. Se on osa Grítubakkahreppur-aluetta, itäistä Eyjafjörður-vuonoa. Asukasluku on noin 377, joista lähes 300 asuu kylässä ja lähes 100 maaseudulla kylästä etelään. Kylän pääelinkeino on kalastus. Kylä sijaitsee 1 167 metriä korkean Kaldbakur-vuoren vieressä. Ylös vuorelle johtaa vaellusreittejä. 260 metriä korkealle Þengilshöfði-vuorelle on helpompia reittejä. Se sijaitsee Grenivíkistä etelään. Alueen muut vuoret, kuten Blámannshattur ja Laufáshnjúkur, ovat vaikeampia kiivetä. == Lähteet == Luokka:Islannin kylät
Gerhard Domagk

Gerhard Domagk (30. lokakuuta 1895 – 24. huhtikuuta 1964) oli saksalainen lääkäri. Hän toimi saksalaisen väritehtaan tieteellisenä johtajana ja huomasi vuonna 1932, että väriaineeksi kehitetty prontosiili tehosi hiirien streptokokki-infektioihin. Tehoaine ei kuitenkaan ollut värimolekyyli, vaan sen aktiivinen hajoamistuote, sulfaniiliamidi. Siitä kehitettiin satoja johdannaisia. Se tehosi erityisesti streptokokkitulehduksiin, kuten lapsivuodekuumeeseen ja reumakuumeeseen. Hänelle myönnettiin tästä keksinnöstä Nobelin lääketieteen palkinto vuonna 1939. == Lähteet == Luokka:Saksalaiset lääkärit Luokka:Saksalaiset tieteilijät Luokka:Vuonna 1895 syntyneet Luokka:Vuonna 1964 kuolleet Luokka:Nobelin fysiologian tai lääketieteen palkinnon saajat
Paholaisen biografia

Paholaisen biografia: Pahan olemus, historia ja tulevaisuus on Kari Kuulan kirja kristinuskon paholaisesta. Teoksen on julkaissut Kirjapaja vuonna 2010. Kuulan aikaisempi samaa aihepiiriä käsittelevä teos oli Helvetin historia. == Lähteet == == Aiheesta muualla == * Ilkka Pyysiäinen: Pirun pitkä historia. Tieteessä tapahtuu 4–5/2011. (PDF) Luokka:Kirjat kristinuskosta Luokka:Suomalaiset tietokirjat Luokka:Vuoden 2010 kirjat
Eyjafjörður

Eyjafjörður on Pohjois-Islannin keskiosan pisin vuono. Se on pitkä ja nuolenmuotoinen, ja sen pituus on 60 km. Sen suurin leveys on 25 km Siglunesin ja Gjögurtán kohdalla vuonon suuaukolla. Suurin osa vuonoa on kuitenkin leveydeltään 6-10 kilometriä. Eyjafjörðurin länsipuolella on kaksi pienempää vuonoa Ólafsfjörður ja Héðinsfjörður. Luokka:Islannin vuonot
Sliver

Sliver voi tarkoittaa seuraavia asioita: * Sliver, Entwinen minialbumi * ”Sliver”, Nirvanan kappale * Taivaansilpoja (Sliver), Ira Levinin romaani * Taivaansilpoja (Sliver), yhdysvaltalainen elokuva.
Terraria

Terraria on Re-Logicin kehittämä ja julkaisema toimintaseikkailupeli. Peli on julkaistu vuonna Windowsille ja sen jälkeen useille muille alustoille. Pelin spin-off Otherworld peruttiin kolme vuotta sen jälkeen kun sen kehityksestä ilmoitettiin. == Pelaaminen == Pelissä on elementtejä hiekkalaatikkopelistä, avoimesta pelimaailmasta ja roolipelistä. Peli sijoittuu automaattisesti generoituun pelimaailmaan, jossa pelaaja voi rakentaa, tutkia ja taistella hirviöitä vastaan. == Vastaanotto == Peli on saanut IGN:n arvostelussa arvosanaksi 9.0/10. == Lähteet == == Aiheesta muualla == * Luokka:Vuoden 2011 videopelit Luokka:Android-pelit Luokka:iOS-pelit Luokka:Linux-pelit Luokka:Mac OS -pelit Luokka:Nintendo 3DS -pelit Luokka:PlayStation 3 -pelit Luokka:PlayStation 4 -pelit Luokka:PlayStation Vita -pelit Luokka:Wii U -pelit Luokka:Windows-pelit Luokka:Windows Phone -pelit Luokka:Xbox 360 -pelit Luokka:Xbox One -pelit
Matias Saxberg

Matias Saxberg (1787 – 1. lokakuuta 1861 Keuruu) oli suomalainen lukkari ja murhamies Keuruun pitäjästä. ==Elämä== Saxberg toimi Keuruun pääseurakunnan lukkarina vuosina 1816–1861. Hänen veljenpoikansa oli kansanpelimanni Herman Saxberg. Saxbergin sanotaan olleen virkaansa sopimaton. Hän harjoitti laajaa rahanlainaustoimintaa, ja kerrotaan, että hänellä olisi ollut parikymmentä aviotonta lasta eri puolilla pitäjää . ==Murha== Lukkarina toimiessaan hän murhasi paljain käsin pahoinpitelemällä nuoren paimentytön 23.8.1839. Murha tapahtui hänen viran puolesta saamallaan pellolla lähellä hänen omaa Könttärin tilaansa. Paimentyttö oli 21-vuotias Eeva Maria Matintytär ja hänen paimentamansa karja oli päässyt lukkarin pellolle syömään. Eeva Marian ruumiinavauksen suoritti sen aikainen piirilääkäri Wolmar Schildt. Oikeudessa Saxberg tuomittiin aluksi kuolemaan, samoin Vaasan hovioikeudessa, mutta senaatin oikeusosaston käsittelyn jälkeen tuomio muutettiin 144 hopearuplan sakkorangaistukseksi ja yhden päivän kirkkorangaistukseen (ts. häpeärangaistukseksi kirkon häpeäpenkissä). == Tuomion jälkeinen elämä== Kuolemantuomion muututtua sakkorangaistukseksi Saxberg jatkoi Keuruun pääseurakunnan lukkarina. Vuonna 1861 Saxberg avopuolisoineen joutui kaksoismurhan uhriksi. Murhat teki kolme Antti Könttärin palkkaamaa työmiestä. Syynä murhiin pidettiin kiistaa syytingistä. == Murhasta kirjoitettu== Murhasta ja sen vaikutuksista on kirjoitettu varmuudella ainakin kaksi arkkiveisua. Professori Matti Peltonen on löytänyt arkistoista yhden. Toisen arkkiveisun löysi bibliofiili Pekka Moisio vuonna 2009 eräästä 1840-luvulla käsinkirjoitetusta laulukirjasta . Murhasta kerrotaan Lydia Hällforsin muistelmissa, joka on ensimmäinen suomenkielisen naisen kirjoittama omaelämäkerta . == Lähteet == *Matti Peltonen: Lukkari Saxbergin rikos ja herännäispappilan etiikka, Gaudeamus, 2006, ISBN 951-662-986-5 *Lydia Hällfors : Äidin muistelmia, Werner Söderström, 1924. ===Viitteet=== Luokka:Suomalaiset murhaajat Luokka:Vuonna 1787 syntyneet Luokka:Vuonna 1861 kuolleet
The Arch

The Arch () on pilvenpiirtäjä Hongkongin kaupungissa Kiinassa. The Arch -pilvenpiirtäjä on 231 metriä korkea. The Archia alettiin rakentaa vuonna 2001 ja se valmistui vuonna 2005. Pilvenpiirtäjän nimi The Arch (suom. ’Kaari’) tulee siitä, että se on kaaren muotoinen. The Arch on kolmanneksi korkein asuinrakennus Hongkongissa. == Lähteet == == Aiheesta muualla == Luokka:Hongkongin pilvenpiirtäjät en:Union Square (Hong Kong)#The Arch
Euroopan rahoituksenvakautusmekanismi

Euroopan rahoituksenvakausmekanismi (ERVM; , EFSM) on Euroopan komission alainen hätärahoitusohjelma, joka kerää markkinoilta rahaa käyttäen Euroopan unionin budjettia vakuutena. Budjetin kautta kaikki EU:n jäsenvaltiot ovat osallisina ERVM:n mahdollisissa lainoissa kriisimaille. == Toimintaperiaatteet == Euroopan rahoituksenvakautusmekanismin käynnistämiseksi vaaditaan talousvaikeuksilta olevalta valtiolta virallinen anomus. Jäsenvaltio neuvottelee tämän jälkeen Euroopan komission kanssa rahoitustarpeista, ja valtion on annettava sekä komissiolle että talous- ja rahoituskomitealle luonnosehdotus talouden sopeutusohjelmastaan. Euroopan neuvosto päättää määräenemmistöllä tuen myöntämisestä komission ehdotuksen pohjalta. Komissiolla on keskeinen asema mekanismin toteutumisessa, sillä se neuvottelee pääomamarkkinoilta tai rahoituslaitoksilta lainoja tai luotonantoja 60 miljardiin euroon saakka. Komissio käyttää vakuutena EU:n budjettia. Komissio ja Euroopan keskuspankki toteuttavat lainojen hallinnoinnin. Jäsenvaltion laina maksetaan yleensä erissä, ja komissiolla on velvollisuus tarkistaa säännöllisesti jäsenvaltiolle annettuja ehtoja. Valtion tulee toteuttaa sopeutusohjelma sekä muita mahdollisia pykäliä. == Historia == Euroopan rahoituksenvakautusmekanismi perustettiin toukokuussa 2010, kun Talous- ja rahoitusasioiden neuvoston erityiskokous teki päätöksen sen luomisesta. Kokous pidettiin Kreikan velkakriisin jälkeen tilanteessa, jossa oltiin huolissaan euroalueen finanssitalouden vakaudesta. Kokouksen tavoitteena oli rauhoittaa markkinoita virallistimella vaikeuksissa olevien jäsenmaiden lainasopimuksia. Päätösten perusteella EU:ssa perustettiin 60 miljardin euron rahoituksenvakautusmekanismi ERVM ja 440 miljardin euron Euroopan rahoitusvakausväline ERVV. Euroopan rahoituksenvakautusmekanismia on käytetty antamaan taloudellista tukea Irlannille ja Portugaille näiden tekemille talousuudistuksille vuosina 2011–2014. Kreikalle myönnettiin myös heinäkuussa 2015 lyhytaikainen siltalaina. Vuonna 2012 perustettiin pysyvä Euroopan vakausmekanismi, johon euromaiden oletetaan turvautuvan. ERVM on kuitenkin myös edelleen olemassa ja käyttövalmiina, jos sille tulee tarvetta. == Lähteet == Luokka:Euroopan unionin talous de:Europäischer Stabilisierungsmechanismus
Bruce Spencer

Bruce Spencer on yhdysvaltalainen rumpali, rummunsoitonopettaja, laulaja, säveltäjä ja tuottaja. Hänet tunnetaan parhaiten rokkitriosta The 77s. Spencer on myös soittanut rumpuja artisteille kuten Wynona Judd, Charlie Peacock, Brent Bourgeois ja Roger Smith. ==Aiheesta muualla== * The 77s Luokka:Yhdysvaltalaiset rumpalit Luokka:Elävät henkilöt Luokka:Syntymävuosi puuttuu
The 77s

The 77s (vaihtoehtoisesti The Seventy Sevens tai The 77's) on vuonna 1979 perustettu yhdysvaltalainen kristillinen rokkibändi. Siihen kuuluu kitaristi/laulaja Michael Roe, basisti Mark Harmon ja rumpali Bruce Spencer. The 77s:in alkuperäinen nimi oli Scratch Band, mutta se vaihtoi sen nykyiseen muotoonsa vuonna 1982. ==Diskografia== ===Studioalbumit=== * 1983 Ping Pong Over the Abyss * 1984 All Fall Down * 1987 The 77s * 1990 Sticks and Stones * 1992 Pray Naked * 1994 Drowning with Land in Sight * 1995 Tom Tom Blues * 1999 EP (EP) * 2001 A Golden Field of Radioactive Crows * 2002 Direct (EP) * 2008 Holy Ghost Building * 2014 Gimme a Kickstart.... == Aiheesta muualla == * The 77s Official Website * The 77s at MySpace.com Luokka:Yhdysvaltalaiset uuden aallon yhtyeet Luokka:Kristilliset yhtyeet
Jan Charouz

thumb|Jan Charouz vuonna 2011. Jan Charouz (s. 17. heinäkuuta 1987 Praha) on tšekkiläinen moottoriurheilija. Hän ajoi kerran Formula 1 -sarjan vapaissa harjoituksissa vuonna 2011. == Ura == Hän aloitti uransa Karting-sarjoissa, joista hän siirtyi Formula BMW ADAC -sarjaan vuonna 2003. Vuonna 2004 hän sijoittui sijalle 21. Vuonna 2005 Charouz kilpaili Italian Formula 3000 -sarjassa sijoittuen 11:nneksi. Hän edusti Tšekkiä A1 Grand Prix -kaudella 2005-06 ja 2006-07 sijoittuen molemmilla kerroilla 12:nneksi. Charouz voitti International Formula Master -sarjan mestaruuden vuonna 2006 omassa Charouz Racing -tallissaan. Vuonna 2007 Charouz kilpaili Le Mans Series -sarjoissa sijoittuen 16:nneksi ja kymmenenneksi. Seuraavana vuonna hän oli sarjan viides. Hän myös sijoittui kahdeksanneksi Le Mansin 24 tunnin ajossa. Seuraavana vuonna hän sijoittui yhdeksänneksi. Vuonna 2009 Charouz voitti Le Mans Series -sarjan mestaruuden Aston Martinilla. Hän ajoi myös neljänneksi Le Mansin 24 tunnin kilpailussa. Vuonna 2010 Charouz toimi Renault'n F1-tallin testikuljettajana. Hän kilpaili myös World Series by Renault -sarjassa sijoittuen 18:nneksi. Hän ajoi myös neljänneksi Auto GP -sarjassa ja seitsemänneksi Le Mansin 24 tunnin kilpailussa. Vuonna 2011 Charouz kilpaili Formula Renault 3.5 -sarjassa, josta keräsi 10 pistettä. Hän pääsi ajamaan marraskuussa ajetun GP2-sarjan ulkopuollisen GP2-finaallin Carlin-tallissa. Hän ajoi Brasiliassa Interlagosin radalla Hispanian F1-autolla perjantaina vapaissa harjoituksissa. Hänestä tuli näin ollen toinen tšekkiläinen, joka on ajanut F1-autoa F1-viikonloppuna. Edellisen kerran F1-autoa ajoi vuonna vuonna 2001 tšekkiläinen Tomas Enge. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus 2011 HRT AUS MAL CHN TUR ESP MON CAN EUR GBR GER HUN BEL ITA SIN JPN KOR IND ABU BRA TD – – == A1 Grand Prix -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2005–2006 Tšekki GBR SPR 18 GBR FEA Kesk. GER SPR GER FEA POR SPR POR FEA AUS SPR PO AUS FEA PO MAL SPR MAL FEA UAE SPR UAE FEA RSA SPR RSA FEA IND SPR IND FEA MEX SPR MEX FEA USA SPR USA FEA CHN SPR CHN FEA 56 12. 2006–2007 Tšekki NED SPR PO NED FEA PO CZE SPR CZE FEA BEI SPR BEI FEA MAL SPR MAL FEA IND SPR IND FEA NZL SPR NZL FEA AUS SPR AUS FEA RSA SPR RSA FEA MEX SPR MEX FEA SHA SPR SHA FEA GBR SPR 13 GBR FEA 15 27 12. == Lähteet == == Aiheesta muualla == Luokka:Tšekkiläiset autourheilijat Luokka:Vuonna 1987 syntyneet Luokka:Formula Renault 3.5 -kuljettajat Luokka:Elävät henkilöt
Meri-Maari Mäkinen

Meri-Maari Mäkinen (s. 26. helmikuuta 1992, Vantaa) on suomalainen uimari ja vammaisurheilija. Turkulaistunut Mäkinen edustaa Raision Urheilijoita. Mäkisen valmentajana toimii Raision Urheilijoiden päävalmentaja Hanna Paatos. Mäkinen valittiin vuoden vammaisuimariksi vuonna 2010. Mäkisen päälaji on 200 metrin sekauinti ja sivulajeja ovat 100 m rintauinti, 100 m vapaauinti, 50 m vapaauinti, 50 m perhosuinti ja 100 m selkäuinti. Vammaluokitukseltaan Mäkinen on S7 (vapaa- ja selkäuinti), SM7 (sekauinti) ja SB7 (rintauinti). Mäkinen opiskeli Mäkelänrinteen lukiossa ja valmistui ylioppilaaksi syksyllä 2011. ==Saavutukset== Arvokisat: *MM-kisat 2019 (50m) 9. 50vu *EM-kisat 2018 (50m) 2. 200sku, *MM-kisat 2017 (50m) 1. 200sku *EM-kisat 2016 (50m) 2. 200sku, 4. 50pu ja 6. 100su, 100ru ja 50vu *MM-kisat 2015 (50m) 7. 200sku ja 8. 50pu *EM- kisat 2014 (50m) 5. 100su ja 7. 100ru, 50vu ja 50pu *MM-kisat 2013 (50m) 11. 50vu *Lontoon paralympialaiset 2012 10. 100ru *EM 2011 (50m) 7. 100ru ja 4. 100si *MM 2010 (50m) 6. 100su ja 8. 100ru *EM 2009 (50m) 5.100su ja 7. 50vu Muut saavutukset: *Vuoden Vammaisuimari 2009 ja 2010 *Valtion Urheilija- apuraha vuosina 2010 ja 2011 *Maajoukkueessa vuodesta 2005 *Suomen Uimaliiton Unicef Team Londonissa ==Lähteet== ==Aiheesta muualla== * Luokka:Suomalaiset vammaisurheilijat Luokka:Suomalaiset uimarit Luokka:Vuonna 1992 syntyneet Luokka:Elävät henkilöt
José Juan Barea

José Juan Barea (s. 26. kesäkuuta 1984 Mayagüez) on puertoricolainen koripalloilija, joka edustaa Dallas Mavericksia. == Ura == Barea pelasi kotimaassaan Indios de Mayagüezin paidassa vuosina 2001–2002. Kaudet 2002–2006 hän pelasi yliopistokoripalloa Northeasternin yliopistossa. Bareaa ei varattu NBA:han, vaan hän liittyi Dallas Mavericksin joukkueeseen vapaana pelaajana. Ensimmäisellä kaudellaan hän pelasi vain muutamia minuutteja peliä kohden ja teki 2,4 pistettä ottelua kohden. Tammikuussa 2007 Barea luovutettiin D-liigan Fort Worth Flyersiin kahdeksan ottelun ajaksi, jolloin hän teki 27,3 pistettä ja antoi 7,8 syöttöä ottelua kohden. Loppukaudeksi hän palasi Dallasiin. Kausi 2010–2011 oli Barean siihenastisen uran tilastollisesti paras NBA-kausi. Hän teki runkosarjassa 9,5 pistettä ottelua kohden ja pelasi edelliskausia enemmän. Vuonna 2011 hän siirtyi Minnesota Timberwolvesiin nelivuotisella sopimuksella. Barea paransi kaudella 2011–2012 kausikohtaista piste- ennätystään 11,3 pisteeseen, minkä lisäksi hän antoi 5,7 syöttöä ottelua kohden. Hän palasi Dallasiin vuonna 2014. Kaudella 2017–2018 hän teki 11,6 pistettä ja antoi 6,3 koriin johtanutta syöttöä ottelua kohden. Myös levypalloissa hän teki kausiennätyksensä 2,9. == Lähteet == == Aiheesta muualla == * NBA:n pelaajaprofiili Luokka:Puertoricolaiset koripalloilijat Luokka:Vuonna 1984 syntyneet Luokka:Elävät henkilöt
Pisa Centralen rautatieasema

Pisa Centralen rautatieasema () on italialaisen Pisan kaupungin keskusasema ja yksi Toscanan rautatieliikenteen tärkeimmistä solmukohdista. Asemalta on kaukoliikennettä Pisa–Livorno–Rooma-, Pisa–La Spezia–Genova- ja Pisa–Firenze- rataosuuksilla. Lähiliikennettä puolestaan on Luccan ja Pisan lentoaseman suuntiin. Asema avattiin alkujaan vuonna 1844, mutta 1870-luvulla vanha asema muutettiin tavarapihaksi ja nykyinen asemarakennus rakennettiin. Asema kärsi pahoin toisessa maailmansodassa. ==Lähteet== * Luokka:Italian rautatieliikennepaikat Luokka:Pisa
Japanese Hospitality

__NOTOC__ Japanese Hospitality on Warmenin neljäs studioalbumi, joka julkaistiin 24. elokuuta 2009 levymerkillä Spinefarm Records. == Kappaleet == # # # # # # # # # # == Kokoonpano == * Janne Wirman – kosketinsoitin, tuottaja, äänittäjä, miksaaja * Antti Wirman – kitara * Jyri Helko – bassokitara * Mirka Rantanen – rummut === Vierailevat muusikot === * Marko Waara – laulu (kappale 9) * Jonna Kosonen – laulu (kappaleet 3, 5, 8 ja 11) * Pasi Rantanen – laulu (kappaleet 4 ja 10) * Timo Kotipelto – laulu (kappale 2) * Alexi Laiho – laulu (kappale 6) === Tuotanto === * Mikko Karmila – miksaaja * Mika Jussila – masteroija == Arvostelut == * Soundi: Soundi: Levyarvio * About.com: About.com: Album review * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Warmenin albumit Japanese Hospitality
Haahla

Haahla, josta käytetään myös nimitystä haahlat, on säädettävä kaksiosainen S-koukku, jolla esimerkiksi pata voidaan ripustaa tulen yläpuolelle. Korkeutta säädetään yläkoukun varren hammastuksella, jossa alempi koukku riippuu lenkin varassa. ==Aiheesta muualla== *Pohjois-savonmuisti.fi Luokka:Kiinnitystarvikkeet
Kaimanan lentoasema

Kaimanan lentoasema () on paikallinen lentoasema Kaimanan kaupungin tuntumassa Länsi-Papuan saarella, Indonesiassa. == Historia == Toukokuussa 2011 lentoasemalla sattui 25 ihmishenkeä vaatinut onnettomuus Merpati Nusantara Airlinesin Xian MA60 -koneen syöksyttyä mereen lähestyessään lentoaseman kiitotietä huonossa säässä. == Lentoyhtiöt ja kohteet == Kaimanan lentoasemalta operoitavat lennot Lentoyhtiö Kohteet Lion Air Ambon, Fakfak Merpati Nusantara Airlines Fakfak, Manokwari, Sorong == Lähteet == == Aiheesta muualla == *World Aero Data - KNG; WASK Luokka:Indonesian lentoasemat
Jäätävä kamppailu

Jäätävä kamppailu (Ordeal in the Arctic) on Mark Sobelin ohjaama televisioelokuva vuodelta 1993. Elokuva kertoo lento-onnettomuudesta, joka sattui Alertin tukikohdan lähellä Kanadassa. Sen käsikirjoitus pohjautuu Robert Mason Leen kirjaan Death and Deliverance. Elokuvan yhtä pääosaa, lentäjä John Couchia näyttelevä Richard Chamberlain on kritisoinut tarinaa kuultuaan tapahtuma-aikaan paikalla olleiden kertomuksia.Richard Chamberlainin kommentteja kirjasta ja elokuvasta. Mtv3 on esittänyt elokuvan Suomessa kahdesti. ==Näyttelijät== ==Lähteet== Luokka:Vuoden 1993 kanadalaiset elokuvat Luokka:Kanadalaiset televisioelokuvat
Brit Air

Brit Air oli ranskalainen alueellinen lentoyhtiö, joka perustettiin vuonna 1973. Yhtiö operoi lentoja 32 kohteeseen 45 koneen laivastollaan osana Air France-KLM:n reittiverkostoa. Yhtiö liittyi maaliskuussa 2013 ranskalaiseen Hop! -lentoyhtiöön, joka on Air Francen tytäryhtiö. == Historia == Yhtiö perustettiin vuonna 1973. 1979 yhtiö aloitti säännöllisen reittiliikenteen, kohteina muun muassa Rennes, Quimper, Le Havre ja Lontoo. Air Francen kanssa yhtiö solmi franchising-sopimuksen. Vuonna 2000 Air France osti koko yhtiön ja yhtiön kotipaikka siirrettiin uusiin tiloihin Morlaix'hin. == Kohteet == Brit Air operoi lentojaan 32 kohteeseen Ranskassa ja Länsi-Euroopassa. * Ranska **Brest (Bretagnen lentoasema) **Caen (Carpiquet'n lentoasema) **Limoges (Limogesin lentoasema) **Lorient (Lorientin lentoasema) **Lyon (Saint-Exupéryn kansainvälinen lentoasema) Solmukohta **Marseille (Marseillen kansainvälinen lentoasema) **Montpellier (Montpellier’n lentoasema) **Nantes (Nantesin kansainvälinen lentoasema) **Nizza (Côte d'Azurin kansainvälinen lentoasema) **Pariisi (Charles de Gaullen kansainvälinen lentoasema) Solmukohta **Pariisi (Orlyn lentoasema) Solmukohta **Quimper (Quimperin lentoasema) **Rennes (Saint-Jacquesin lentoasmea) **Rodez (Marcillacin lentoasema) **Strasbourg (Strasbourgin kansainvälinen lentoasema) **Toulouse (Blagnacin kansainvälinen lentoasema) **Lourdes (Tarbes-Lourdes-Pyrénéesin lentoasema) * Espanja **Barcelona (Barcelonan lentoasema) **Bilbao (Bilbaon lentoasema) * Italia **Firenze (Peretolan lentoasema) **Genova (Kristoffer Kolumbuksen lentoasema) **Rooma (Leonardo da Vincin kansainvälinen lentoasema) * Saksa **Düsseldorf (Düsseldorfin kansainvälinen lentoasema) **Hampuri (Hampurin lentoasema) * Tanska **Kööpenhamina (Kööpenhaminan kansainvälinen lentoasema) * Tšekki **Praha (Ruzyněn kansainvälinen lentoasema) * Yhdistynyt kuningaskunta **Birmingham (Birminghamin kansainvälinen lentoasema) **Newcastle upon Tyne (Newcastlen lentoasema) **Southampton (Southamptonin lentoasema) == Laivasto == Brit Airin laivasto 18.5.2010 Konetyyppi Laivastossa Matkustajia Huomioita Bombardier CRJ100ER 15 50 Bombardier CRJ700 15 70 Bombardier CRJ900ER 2 84 Bombardier CRJ1000 6 100 Fokker 100 7 100 Toukokuussa 2011 Brit Airin laivaston keski-ikä oli 9,8 vuotta. == Lähteet == == Aiheesta muualla == * Brit Airin viralliset kotisivut Luokka:Air France-KLM
Jedin paluu (albumi)

Jedin paluu on rap-artisti Seppo Lampelan 16. marraskuuta 2011 julkaistu studioalbumi. Sen julkaisi Monsp Records. Albumi on järjestykseltään neljäs Steen1 -nimellä julkaistu studioalbumi ja kaiken kaikkiaan Lampelan kuudes studioalbumi. == Taustaa == Ennen albumin julkaisua siltä julkaistiin näytekappaleina kappaleet "40 senttiä", "Salkkujaan napsauttelevat Excelsedät" ja "Kukkii". Kappale "Foliopää" ilmestyi alun perin Steen1:sen vuonna 2010 julkaistulla Paskasheriffin paluu -omakustanne EP:llä. Albumi kulki aikaisemmin työnimellä Kädestä suuhun. Lampela on tehnyt itse kaikki albumin biitit paitsi kappaleen "Ajan henki" on tuottanut X23. Jedin paluu nousi julkaisuviikollaan (47/2011) Suomen virallisen listan sijalle 30. Albumi julkaistaan myös 300 kappaleen vinyyliversiona 11. huhtikuuta 2012. Albumin kappaleesta "Itä-Helsinki" julkaistiin musiikkivideo lokakuussa 2012. == Kappaleet == # # (mukana Petos) # # (mukana Retale & Pyhimys) # # (mukana Rauhatäti) # # (mukana Paleface) # # (mukana Jontti) # # (mukana Shaka) === Bonuskappaleet === # * (mukana Juno & Paleface) # # (mukana Julma-Henri) == Arvostelut == * Nuorgam: 61/100Nuorgam * Redrum-187: Redrum-187 * Soundi: Soundi * Tuoreet Platat: Tuoreet Platat == Lähteet == Luokka:Seppo Lampelan albumit Luokka:X23:n tuottamat albumit Luokka:Vuoden 2011 albumit
RN Muzio Attendolo (1934)

RN Muzio Attendolo () oli Italian kuninkaallisen laivaston Montecuccoli-luokan kevyt risteilijä toisessa maailmansodassa. Yhdysvaltain maavoimien lentojoukkojen lentokoneet upottivat 4. joulukuuta 1942 aluksen Napolin satamaan. Hylky nostettiin sodan päätyttyä, mutta se todettiin korjauskelvottomaksi ja romutettiin. == Valmistus == Alus tilattiin Triestestä Cantieri Riuniti dell'Adriaticolta, missä köli laskettiin 10. huhtikuuta 1931. Alus laskettiin vesille 9. syyskuuta 1934 ja valmistui 7. elokuuta 1935. == Palvelus == Koeajojen päätyttyä 6. syyskuuta 1933 alus liitettiin 2. laivueen 7. risteilijäviirikköön, jossa se edelleen oli toisen maailmansodan alkaessa. Se suojasi saattueita sekä osallistui viirikkönsä mukana Calabrian taisteluun. Se siirrettiin 3. joulukuuta suojaamaan Albaniaan matkanneita saattueita ja 9. joulukuuta alus liitettiin 8. risteilijäviirikköön.Whitley, M. J. s. 136 Alus kuljetti 23. joulukuuta kolme mustapaitapataljoonaa Valonaan. Se palasi 9. helmikuuta 1941 7. risteilijäviirikköön, jonka mukana alus teki miinoitusmatkoja muun muassa huhtikuussa Cape Bonin, kesäkuussa Tripolin edustalle ja heinäkuussa Sisilian kapeikkoon. Se liitettiin 21. elokuuta uudelleen 8. risteilijäviirikköön, jonka mukana se yritti 22.-28. elokuuta estää liittoutuneiden operaation Mincemeatin toteuttamisen sekä syyskuussa operaatio Halberdin estämiseen. Muzio Attendolo siirrettiin 3. lokakuuta jälleen takaisin 7. risteilijäviirikköön suojaamaan Pohjois-Afrikkaan matkanneita saattueita. Tässä tehtävässä ollessaan se osallistui ensimmäiseen Syrtin lahden taisteluun. Alus jatkoi 1942 samoissa tehtävissä, kunnes osallistuessaan elokuussa operaatio Pedestalin torjuntaan siihen osui Britannian kuninkaallisen laivaston sukellusveneen HMS Uprightin laukaisema torpedo Aeolian saaristossa. Osuma katkaisi aluksen keulan, mutta siitä huolimatta se kykeni palaamaan Messinaan. Alukselle tehtiin tarvittavat tilapäiskorjaukset, jotta se kyettiin siirtämään Napoliin. Alus siirrettiin 6. syyskuuta telakalle, missä se tuhoutui 4. joulukuuta Yhdysvaltain ilmahyökkäyksessä. Hylky nostettiin sodan päätyttyä, jolloin suunnitelmana oli korjata se ilmatorjuntaristeilijäksi. Suunnitelmasta kuitenkin luovuttiin ja hylky romutettiin. == Lähteet == * * === Viitteet === Luokka:Montecuccoli- luokan risteilijät Luokka:Italialaiset toisen maailmansodan risteilijät Luokka:Cantieri Riuniti dell’Adriatico
Kromosomi 14

Kromosomi 14 on yksi ihmisen 23 kromosomiparista. Normaalisti ihmisellä on kaksi paria tästä kromosomista. Kromosomi 14 sisältää noin 106 miljoonaa emäsparia http://ghr.nlm.nih.gov/chromosome/14 Kromosomi 14:n arvioidaan sisältävän 800 - 1300 geeniä laskentatavasta riippuen. Kiinnostus 14. kromosomia kohtaan heräsi 1970-luvulla kun havaittiin kromosomin olevan yhteydessä Burkittin lymfoomaan. Kromosomia ei ole kyetty sekventoimaan täydellisesti mutta siitä on tunnistettu 530 geeniä. 14\. kromosomin tutkimuksen alkuvaiheessa oletettiin että kromosomin pitkässä varressa olisi 1000 geeniä mutta tutkimukset osoittivat arvion yliampuvaksi. Tähänastiset mutaatioanalyysit osoittavat kromosomin liittyvän 21 eri sairauteen. http://jmg.bmj.com/content /39/2/81.full ==Sairaudet == Kromosomi 14:n sisältämät geenivirheet aiheuttavat joitakin sairauksia, esimerkiksi verkkokalvorappeumaa aiheuttaa Neural retina leucine zipper -geenin muutoshttps://www.ncbi.nlm.nih.gov/gene? Db=gene&Cmd;=ShowDetailView&TermToSearch;=4901 ja lysinuurista proteiini- intoleranssia aiheuttaa SLC7A7 geeni. ==Lähteet== Luokka:Kromosomit
Saunders

Saunders on muun muassa seuraavien henkilöiden sukunimi: * Albert Charles Saunders (1874-1943), kanadalainen poliitikko * András Kállay-Saunders (s. 1985), unkarilais-yhdysvaltalainen laulaja ja musiikkituottaja * Christopher Alan Saunders (s. 1950), australialainen piispa * Cicely Saunders (1918–2005), englantilainen sairaanhoitaja, sosiaalityöntekijä, lääkäri ja kirjailija * David Saunders (s. 1966), kanadalainen jääkiekkoilija * Dean Saunders (s. 1964), walesilainen jalkapalloilija ja valmentaja * Flip Saunders (1955–2015), yhdysvaltalainen koripallovalmentaja * Fred Saunders (s. 1951), yhdysvaltalainen koripalloilija * George Saunders, brittiläinen elektronisen musiikin artisti, Solar Quest -projektin perustaja * Jennifer Saunders (s. 1958), englantilainen näyttelijä, käsikirjoittaja ja komedienne * Marjory Saunders (1913-2010), kanadalainen jousiampuja * Nigella Saunders (s. 1979), jamaikalainen sulkapalloilija * Patricia Saunders (s. 1966), yhdysvaltalainen painija ja maailmanmestari * Raven Saunders (s. 1996), yhdysvaltalainen kuulantyöntäjä * Rebecca Saunders (s. 1979), brittiläinen säveltäjä. Paikannimenä: *Saunders, kaupunki Yhdysvaltojen Wyomingissa *Saunders, saari Eteläisillä Sandwichsaarilla Luokka:Sukunimet
Rashid (sijaishallitsija)

Rashid toimi 791–802 Marokossa sijaishallitsijana Idrisidi-dynastian toisen kuninkaan Idris II:n alaikäisyyden aikana. Toimillaan hän vakautti hallitsijasuvun aseman alueella. Vapautettu orja Rashid oli tappiollisen Fakhin taistelun (786) jälkeen seurannut entistä isäntäänsä Idris ibn Abdullahia tämän pakoretkellä Arabiasta läpi Syyrian ja Pohjois-Afrikan aina Marokkoon saakka.Rogerson, s.157 Vuonna 791 isäntänsä salamurhan jälkeen Rashid toi heimojen tietoisuuteen kuolleen kuninkaan rakastajattaren, berberiorjan nimeltä Kanzah, joka odotti lasta. Hän otti kansalta uskollisuudenvakuutuksen vielä syntymättömän hallitsijan nimissä.Najeebabadi, s.222 Syntymän jälkeen poika nimettiin edesmenneen isänsä nimellä Idris II:ksi. Rashidin onnistui hallita berberiheimoja siihen asti, kunnes Idris II täytti 12 vuotta. Samana vuonna Afrikan kuvernööri Aghlab Rashid sai aikaan berberien kapinan ja Rashid surmattiin. Hänen kuolemansa ei kuitenkaan tehnyt tyhjäksi uskollisuudenvaloja, joita hän oli ottanut alaikäisen kuninkaan nimissä ja niin Idrisidien dynastia jatkui Marokossa.Najeebabadi, s.223 ==Lähteet== * * ===Viitteet=== Luokka:Berberit Luokka:Marokkolaiset henkilöt Luokka:Sijaishallitsijat
Cantieri Riuniti dell’Adriatico

Cantieri Riuniti dell’Adriatico oli italialainen meri- ja ilmailuteollisuusyritys, joka perustettiin 1930 ja lakkautettiin 1966. Telakan omistaa nykyisin Fincantieri. Triesteläinen Stabilimento Tecnico Triestino yhdistyi 1930 toiseen italialaisyritykseen, Monfalconessa toimineeseen Cantiere Navale Triestinoon, ja niistä muodostettiin Cantieri Riuniti dell’Adriatico (CRDA). Yritys rakensi maailmansotien välisenä aikana Italian kuninkaalliselle laivastolle Regia Marinalle keveitä ja raskaita risteilijöitä sekä 27 sukellusvenettä. Se rakensi 1932 myös valtamerialuksen SS Conte di Savoian. Toisessa maailmansodassa CRDA rakensi Regia Marinalle taistelulaivat Vittorio Veneton ja Roman. Yhtiö selvisi toisen maailmansodan jälkeisestä laivanrakennusteollisuuden uudelleenjärjestelyistä ja se valmisti 1950- ja 1960-luvuilla kauppamerenkululle valtamerialuksia, mutta myös joitakin laivaston aluksia. Fincantieri Group osti vuonna 1984 yrityksen liiketoiminnan. Vuoden 1960 olympiaregattaan yritys rakensi 55 Finnjollaa tapahtumaan, joka järjestettiin Napolinlahdella. *
Lankapyrstö

Lankapyrstö eli siimapyrstö (Stylephorus chordatus) on valtamerissä elävä kalalaji, joka usein sijoitetaan kuuluvaksi kiiltolahnakalojen lahkoon. Se on ainoa laji lankapyrstöjen (Stylephoridae) heimossa. ==Taksonomia== Lankapyrstön erikoinen ulkonäkö on tuottanut ongelmia luokittelussa. George Shaw luokitteli sen alun perin vuonna 1791 sammakkoeläimeksi eikä kalaksi. Vuonna 1924 Charles Tate Regan sijoitti lajin omaan lankapyrstöjen heimoonsa alalahkoon Allotriognathi ja osaksi kiiltolahnakalojen lahkoa. Mitokondrio- DNA-sekvenssien perusteella lankapyrstö muistuttaa kuitenkin lähemmin turskakaloja kuten turskaa, madetta ja alaskanseitiä kuin kiiltolahnakaloja. Tämän perusteella Miya ym. vuonna 2007 ehdottivat lankapyrstön sijoittamista omaan lahkoonsa Stylephoriformes, joka olisi melko läheistä sukua turskakaloille. ==Anatomia== Lankapyrstö voi kasvaa pisimmillään 31 cm pitkäksi. Ruumis on pitkulainen ja litteä sekä hopeanvärinen. Selkäevä on kaksiosainen ja etummaisessa osassa on kaksi hyvin korkeaa kapeaa evää. Takimmainen selkäevä on pitkä ja matalahko. Pyrstöevän alaosa on pidentynyt ohueksi rihmaksi. Silmät ovat lankapyrstöllä kookkaat ja sijaitsevat teleskooppimaisissa varsissa. Kuono on putkimainen ja laji pystyy kiiltolahnakalojen tapaan työntämään yläleukaansa eteenpäin. Lajilta puuttuu uimarakko. ==Levinneisyys ja elintavat== Lankapyrstöä tavataan kaikista maailman trooppisista ja subtrooppisista valtamerissä 300-800 metrin syvyydessä. Lajin tiedetään uivan lähes pystyasennossa pää ylöspäin. Lankapyrstön ravintoa ovat pienet äyriäiset, erityisesti hankajalkaiset. Se pyydystää saaliinsa avaamalla suunsa ja laajentamalla suuontelonsa tilavuutta 40-kertaiseksi. Eliöt ajautuvat kalan suuhun syntyvän imun seurauksena. Lankapyrstön lisääntymisestä ei ole juurikaan tietoa. ==Lähteet== Luokka:Kiiltolahnakalat
Gudmund Storlien

Gudmund Storlien (s. 4. heinäkuuta 1990 Hamar) on norjalainen yhdistetyn hiihtäjä. Hän edustaa seuratasolla MjøsSki-seuraa. Nuorten maailmanmestaruuskilpailuissa Storlien on saavuttanut yhden joukkuekullan ja yhden joukkuehopean lisäksi henkilökohtaisen hopean ja pronssin. Yhdistetyn maailmancupissa Storlien kilpaili ensimmäisen kerran 6. joulukuuta 2008 Trondheimissa. Ensimmäiset maailmancupin pisteensä hän saavutti Kuusamossa marraskuussa 2010 oltuaan 22:s. Parhaimmillaan hän on sijoittunut maailmancupin kilpailussa 15:nneksi Lahdessa maaliskuussa 2011. == Lähteet == Luokka:Norjalaiset yhdistetyn hiihtäjät Luokka:Vuonna 1990 syntyneet Luokka:Elävät henkilöt
Antigua ja Barbudan jalkapallomaajoukkue

Antiguan ja Barbudan jalkapallomaajoukkue on joukkue, joka edustaa Antigua ja Barbudaa kansainvälisissä otteluissa. Maajoukkuetta hallinnoi Antiguan ja Barbudan jalkapalloliitto. Antigua ja Barbuda kuuluu CONCACAFiin. Joukkue ei ole koskaan selviytynyt maailmanmestaruuskilpailuihin tai CONCACAF Gold Cupiin. Paras sijoitus on Karibian Cupin neljäs sija vuodelta 1998. Joukkue on ollut korkeimmillaan FIFA-rankingissa sijalla 70 lokakuussa 2014 ja alimmillaan sijalla 170 helmikuussa 2004. ==Lähteet== ==Aiheesta muualla== *Joukkue National Football Teams sivustolla Luokka:Jalkapallomaajoukkueet Maajoukkue
Hunningolla

Hunningolla on Erin Anttilan soolouran ensimmäinen albumi. Se julkaistiin 25. toukokuuta 2011 tekijänimellä Erin. Albumin ensimmäinen single ”Vanha nainen hunningolla” ilmestyi 31. tammikuuta 2011. Albumi debytoi Suomen virallisen listan sijalla neljä. Lähes kaikki albumin kappaleet ovat Erinin säveltämiä ja sanoittamia. Albumia on myyty yhteensä yli 45 000 kappaletta, eli tuplaplatinalevyn verran. Albumi oli 48 viikkoa Suomen virallisella listalla viikkoon 20/2012 asti, jonka jälkeen levy siirtyi mid-price listalle, jossa se on ollut yli 40 viikkoa kymmenen myydyimmät albumin joukossa. Parhaimmillaan sijalla 1.http://www.ifpi.fi/tilastot/virallinen-lista/midprice/2012/21 == Kappaleet == Kaikki kappaleet kirjoittanut Erin Anttila, ellei toisin mainittu. # # # # # # # # # # # ==Singlet== ===Vanha nainen hunningolla=== ”Vanha nainen hunningolla” julkaistiin tammikuun 2011 lopussa. Se debytoi Suomen virallisella singlelistalla sijalla 8, joka jäi toistaiseksi sen parhaaksi sijaksi.Erin Suomen virallisella listalla Kappaleelle on kuvattu musiikkivideo, joka julkaistiin 11. toukokuuta 2011 ensiksi Iltalehden sivuilla ja seuraavana päivänä Youtube-palvelussa.Erin YouTubessa ”Vanha nainen hunningolla” -kappaleen korkein sijoitus latauslistalla on sijalla 7.Erin latauslistalla Kappaletta on myyty 6008 eli kultalevyn verran vuonna 2011.http://www.ifpi.fi/tilastot/kultalevyt/2011/kotimaiset/singlet ===Popeda=== Levyn toinen single ”Popeda” julkaistiin 23. toukokuuta albumin julkaisun yhteydessä. ===Vanha sydän=== Albumin kolmas single ”Vanha sydän” lähetettiin radioille lokakuussa ja sen radio ensisoitto tapahtui NRJ:n Hitti vai Huti? -äänestyksessä 10. lokakuuta 2011. ===On elämä laina=== Albumin päätösraita julkaistiin singlenä alkuvuodesta 2012. Kappale nousi parhaimmillaan radioiden soittomääriä mittaavan Music Control listan kuudenneksi.Listablogi: Silkkinen viivästys == Tekijät == * Erin Anttila – laulu, kitara, taustalaulu * Eppu Kosonen – rummut (kappale 10) * Marko Timonen – rummut (muut kappaleet) * Eeva Koivusalo – basso * Vesa Anttila – kitarat, kieli- ja kosketinsoittimet * Suvi Vainio – piano * Ville Riippa – kosketinsoittimet (kappaleet 1-3, 8, 10 ja 11) * Veera Perkola – sello * Kukka Lehto – viulu * Petri Puolitaival – baritonisaksofoni * Markus Larjomaa – pasuuna * Marko Kiviniemi – trumpetti * Mika Kuokkanen – taustalaulu * Pauli Saastamoinen – masteroija * Eppu Kosonen – miksaaja (kappaleet 6, 9, 10) * Jani Lagerström – miksaaja (kappaleet 1–5, 7–8 ja 11) * Suvi Vainio, Vesa Anttila – tuottajat, äänittäjät * Anna Salmisalo – valokuvat, kannen suunnittelu == Arvostelut == * Soundi: Soundi == Lähteet == Luokka:Vuoden 2011 esikoisalbumit Luokka:Erinin albumit
Muhammad ibn Idris

Muhammad ibn Idris oli Keski-Marokkoa hallitsevan Idrisidi-dynastian kolmas kuningas vuosina 828-36.Rogerson, s.387 Hän seurasi isäänsä Idris II:ta kuninkaana, mutta vallan jakaminen kaikkien veljien kesken pirstoi valtakunnan alustavan yhtenäisyyden.Rogerson, s.158 Muhammedin hallituskaudella hänen pääkaupungistaan Fèsistä kasvoi alueen kaupallinen keskus.Rogerson, s.160 Kun Azmorin Isa hyökkäsi Muhammadin kimppuun, tämä pyysi veljeltään Quasimilta apua, jota ei kuitenkaan saanut. Quasimin kieltäydyttyä toinen veli Umar löi azmorilaisten joukot ja tämän jälkeen rankaisi veljeään Quasimia.Najeebabadi, s.224 Umar kuoli 835 ja seuraavana vuonna kuoli Muhammad, joka oli ennen kuolemaansa saanut 9-vuotiaan poikansa Ali ibn Muhammadin julistettua kruununperijäksi. Umar kasvatti valtaansa ja liitti Quasimin valtakunnan omaansa. 70 vuotta myöhemmin Umarin jälkeläinen Yahya ibn Idris ibn Umar tuli alueen hallitsijaksi.Najeebabadi, s.225 ==Lähteet== * * ===Viitteet=== Luokka:Marokon historia Luokka:Berberit Luokka:Vuonna 836 kuolleet Luokka:Syntymävuosi tuntematon